Omnium cognicioni clarum esse volumus, quod Ewinus dominus de Beria, in die deposicionis matris suæ dedit ipse, et uxor ejus Annilina, Deo, et sancto Petro, ac Besuensi Ecclesiæ unum mansum in villa Beriæ, et quinque jugera alodii, nec non eciam unam ancillam quæ vocatur Gocia, cum tribus filiis suis; quorum hæc sunt nomina: Ogdierius, Girardus, Hugo. Alteram quoque ancillam, vocabulo Hodiernam, et medietatem cujusdam prati: siquidem alia pars a priscis temporibus nostra esse dinoscitur. Ut vero insolubilem firmitatem præsens Carta contineat, adsignamus ei testes: Signum Haymonis borgni. Sig. Heberti auxissi. Sign. Widonis de Perciaco. Sig. Roberti. Sig. Humberti gastulli filii Regnardi. Sig. Lamberti falsardi. Sig. Gunterii fratris Hodierne supradicte mulieris. Sig. Warnerii Clerici, et Bartholomæi fratris ejus. De Monachis, Sig. Gerardi Abbatis. Sig. Wilenci Prioris. Sig. Rodulfi sacriste, Warnerii precentoris, Josbert ipræpositi. Hanc elemosynam in foro Besuæ laudavit et concessit Wido frater Ewini, coram Mainfredo de Archo.